**ส่วนที่ 3**

## ยุทธศาสตร์องค์กรปกครองส่วนท้องถิ่น

**1. ความสัมพันธ์ระหว่างแผนพัฒนาระดับมหาภาค**

 **1.1 แผนยุทธศาสตร์ชาติ 20 ปี**

 ในการที่จะบรรลุวิสัยทัศน์และทำให้ประเทศไทยพัฒนาไปสู่อนาคตที่พึงประสงค์นั้น จำเป็นจะต้องมีการวางแผนและกำหนดยุทธศาสตร์การพัฒนาในระยะยาว และกำหนดแนวทางการพัฒนาของทุกภาคส่วนให้ขับเคลื่อนไปในทิศทางเดียวกัน ดังนั้น จึงจำเป็นจะต้องกำหนดยุทธศาสตร์ชาติในระยะยาว เพื่อถ่ายทอดแนวทางการพัฒนาสู่การปฏิบัติในแต่ละช่วงเวลาอย่างต่อเนื่องและมีการบูรณาการ และสร้างความเข้าใจถึงอนาคตของประเทศไทยร่วมกัน และเกิดการรวมพลังของทุกภาคส่วนในสังคมทั้งประชาชน เอกชน ประชาสังคม ในการขับเคลื่อนการพัฒนาเพื่อการสร้างและรักษาไว้ซึ่งผลประโยชน์แห่งชาติและบรรลุวิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” หรือคติพจน์ประจำชาติ “มั่นคง มั่งคั่ง ยั่งยืน” เพื่อให้ประเทศมีขีดความสามารถในการแข่งขัน มีรายได้สูงอยู่ในกลุ่มประเทศพัฒนาแล้ว คนไทยมีความสุข อยู่ดี กินดี สังคมมีความมั่นคงเสมอภาคและเป็นธรรม ซึ่งยุทธศาสตร์ชาติที่จะใช้เป็นกรอบแนวทางการพัฒนาในระยะ 20 ปีต่อจากนี้ไป จะประกอบด้วย 6 ยุทธศาสตร์ ได้แก่

 **1) ยุทธศาสตร์ด้านความมั่นคง**

 มีเป้าหมายทั้งในการสร้างเสถียรภาพภายในประเทศและช่วยลดและป้องกันภัยคุกคามจากภายนอก รวมทั้งสร้างความเชื่อมั่นในกลุ่มประเทศอาเซียนและประชาคมโลกที่มีต่อประเทศไทย กรอบแนวทางที่ต้องให้ความสำคัญ อาทิ

 (1) การเสริมสร้างความมั่นคงของสถาบันหลักและการปกครองระบอบประชาธิปไตยอันมีพระมหากษัตริย์ทรงเป็นประมุข

 (2) การปฏิรูปกลไกการบริหารประเทศและพัฒนาความมั่นคงทางการเมือง ขจัดคอร์รัปชั่น สร้างความเชื่อมั่นในกระบวนการยุติธรรม

(3) การรักษาความมั่นคงภายในและความสงบเรียบร้อยภายใน ตลอดจนการบริหารจัดการความมั่นคงชายแดนและชายฝั่งทะเล

(4) การพัฒนาระบบ กลไก มาตรการและความร่วมมือระหว่างประเทศทุกระดับ และรักษาดุลยภาพความสัมพันธ์กับประเทศมหาอำนาจ เพื่อป้องกันและแก้ไขปัญหาความมั่นคงรูปแบบใหม่

(5) การพัฒนาเสริมสร้างศักยภาพการผนึกกำลังป้องกันประเทศ การรักษาความสงบเรียบร้อยภายในประเทศสร้างความร่วมมือกับประเทศเพื่อนบ้านและมิตรประเทศ

(6) การพัฒนาระบบการเตรียมพร้อมแห่งชาติและ ระบบบริหารจัดการภัยพิบัติ รักษาความมั่นคงของฐานทรัพยากรธรรมชาติ สิ่งแวดล้อม

 (7) การปรับกระบวนการท างานของกลไกที่เกี่ยวข้องจากแนวดิ่งสู่แนวระนาบมากขึ้น

 **2) ยุทธศาสตร์ด้านการสร้างความสามารถในการแข่งขัน**

 เพื่อให้ประเทศไทยสามารถพัฒนาไปสู่การเป็นประเทศพัฒนาแล้ว ซึ่งจำเป็นต้องยกระดับผลิตภาพการผลิตและการใช้นวัตกรรมในการเพิ่มความสามารถในการแข่งขันและการพัฒนาอย่างยั่งยืนทั้งในสาขาอุตสาหกรรม เกษตรและบริการ การสร้างความมั่นคงและปลอดภัยด้านอาหาร การเพิ่มขีดความสามารถทางการค้าและการเป็นผู้ประกอบการ รวมทั้งการพัฒนาฐานเศรษฐกิจแห่งอนาคต ทั้งนี้ภายใต้กรอบการปฏิรูปและพัฒนาปัจจัยเชิงยุทธศาสตร์ทุกด้าน อันได้แก่โครงสร้างพื้นฐานและระบบโลจิสติกส์ วิทยาศาสตร์ เทคโนโลยีและนวัตกรรม การพัฒนาทุนมนุษย์ และการบริหารจัดการทั้งในภาครัฐและภาคธุรกิจเอกชน กรอบแนวทางที่ต้องให้ความสำคัญ อาทิ

 (1) การพัฒนาสมรรถนะทางเศรษฐกิจ ได้แก่ การรักษาเสถียรภาพเศรษฐกิจและสร้างความเชื่อมั่น การส่งเสริมการค้าและการลงทุนที่อยู่บนการแข่งขันที่เป็นธรรมและรับผิดชอบต่อสังคม ตลอดจนการพัฒนาประเทศสู่ความเป็นชาติการค้าเพื่อให้ได้ประโยชน์จากห่วงโซ่มูลค่าในภูมิภาค และเป็นการยกระดับไปสู่ส่วนบนของห่วงโซ่มูลค่ามากขึ้น

 (2) การพัฒนาภาคการผลิตและบริการ บนฐานของการพัฒนานวัตกรรมและมีความเป็นมิตรต่อสิ่งแวดล้อม โดยมีการใช้ดิจิทัลและการค้าที่เข้มข้นเพื่อสร้างมูลค่าเพิ่มและขยายกิจกรรมการผลิตและบริการ โดยมุ่งสู่ความเป็นเลิศในระดับโลกและในระดับภูมิภาคในอุตสาหกรรมหลายสาขา และในภาคบริการที่หลากหลายตามรูปแบบการดำเนินชีวิตและการดำเนินธุรกิจที่เปลี่ยนไป รวมทั้งเป็นแหล่งอาหารคุณภาพ สะอาดและปลอดภัยของโลก

 - ภาคเกษตร โดยเสริมสร้างฐานการผลิตให้เข้มแข็งและยั่งยืน เพิ่มขีดความสามารถในการแข่งขันของภาคเกษตรส่งเสริมเกษตรกรรายย่อยให้ปรับไปสู่การทำการเกษตรยั่งยืนที่เป็นมิตรกับสิ่งแวดล้อมและรวมกลุ่มเกษตรกรในการพัฒนาอาชีพที่เข้มแข็ง และการพัฒนาสินค้าเกษตรที่มีศักยภาพและอาหารคุณภาพ สะอาด และปลอดภัย

 - ภาคอุตสาหกรรม โดยพัฒนาอุตสาหกรรมศักยภาพ ยกระดับการพัฒนาอุตสาหกรรมปัจจุบันที่มีศักยภาพสูง และพัฒนาอุตสาหกรรมอนาคตที่มีศักยภาพ โดยการใช้ดิจิทัลและการค้ามาเพิ่มมูลค่าและยกระดับห่วงโซ่มูลค่าในระดับสูงขึ้น

 - ภาคบริการ โดยขยายฐานการบริการให้มีความหลากหลาย มีความเป็นเลิศและเป็นมิตรต่อสิ่งแวดล้อม โดยการยกระดับบริการที่เป็นฐานรายได้เดิม เช่น การท่องเที่ยว และพัฒนาให้ประเทศไทยเป็นศูนย์กลางการให้บริการสุขภาพ ธุรกิจบริการด้านการเงินและธุรกิจบริการที่มีศักยภาพอื่นๆ

 (3) การพัฒนาผู้ประกอบการและเศรษฐกิจชุมชน พัฒนาทักษะผู้ประกอบการ ยกระดับผลิตภาพแรงงานและพัฒนาวิสาหกิจขนาดกลางและขนาดย่อม (SMEs) สู่สากล และพัฒนาวิสาหกิจชุมชนและสถาบันเกษตรกร

 (4) การพัฒนาพื้นที่เศรษฐกิจพิเศษและเมืองพัฒนาเขตเศรษฐกิจพิเศษชายแดน และพัฒนาระบบเมืองศูนย์กลางความเจริญ จัดระบบผังเมืองที่มีประสิทธิภาพและมีส่วนร่วม มีการจัดการสิ่งแวดล้อมเมือง และโครงสร้างพื้นฐานทางสังคมและเศรษฐกิจที่สอดคล้องกับศักยภาพ

 (5) การลงทุนพัฒนาโครงสร้างพื้นฐาน ในด้านการขนส่ง ด้านพลังงาน ระบบเทคโนโลยีสารสนเทศและการสื่อสารและการวิจัยและพัฒนา

 (6) การเชื่อมโยงกับภูมิภาคและเศรษฐกิจโลกสร้างความเป็นหุ้นส่วนการพัฒนากับนานาประเทศ ส่งเสริมความร่วมมือกับนานาชาติในการสร้างความมั่นคงด้านต่างๆ เพิ่มบทบาทของไทยใน

องค์กรระหว่างประเทศ รวมถึงสร้างองค์ความรู้ด้านการต่างประเทศ

 **3) ยุทธศาสตร์การพัฒนาและเสริมสร้างศักยภาพคน**

 เพื่อพัฒนาคนและสังคมไทยให้เป็นรากฐานที่แข็งแกร่งของประเทศมีความพร้อมทางกาย ใจ สติปัญญา มีความเป็นสากล มีทักษะการคิดวิเคราะห์อย่างมีเหตุผล มีระเบียบวินัย เคารพกฎหมาย มีคุณธรรม จริยธรรม รู้คุณค่าความเป็นไทย มีครอบครัวที่มั่นคง กรอบแนวทางที่ต้องให้ความสำคัญ อาทิ

 (1) การพัฒนาศักยภาพคนตลอดช่วงชีวิตให้สนับสนุนการเจริญเติบโตของประเทศ

 (2) การยกระดับคุณภาพการศึกษาและการเรียนรู้ให้มีคุณภาพ เท่าเทียม และทั่วถึง

 (3) การปลูกฝังระเบียบวินัย คุณธรรม จริยธรรมค่านิยมที่พึงประสงค์

 (4) การสร้างเสริมให้คนมีสุขภาวะที่ดี

 (5) การสร้างความอยู่ดีมีสุขของครอบครัวไทยเสริมสร้างบทบาทของสถาบันครอบครัวในการบ่มเพาะจิตใจให้เข้มแข็ง

 **4) ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม**

 เพื่อเร่งกระจายโอกาสการพัฒนาและสร้างความมั่นคงให้ทั่วถึง ลดความเหลื่อมล้ำไปสู่สังคมที่เสมอภาคและเป็นธรรม กรอบแนวทางที่ต้องให้ความสำคัญ อาทิ

 (1) การสร้างความมั่นคงและการลดความเหลื่อมล้ำทางด้านเศรษฐกิจและสังคม

 (2) การพัฒนาระบบบริการและระบบบริหารจัดการสุขภาพ

 (3) การสร้างสภาพแวดล้อมและนวัตกรรมที่เอื้อต่อการดำรงชีวิตในสังคมสูงวัย

 (4) การสร้างความเข้มแข็งของสถาบันทางสังคมทุนทางวัฒนธรรมและความเข้มแข็งของชุมชน

 (5) การพัฒนาการสื่อสารมวลชนให้เป็นกลไกในการสนับสนุนการพัฒนา

 **5) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

 เพื่อเร่งอนุรักษ์ฟื้นฟู และสร้างความมั่นคงของฐานทรัพยากรธรรมชาติ และมีความมั่นคงด้านน้ำ รวมทั้งมีความสามารถในการป้องกันผลกระทบและปรับตัวต่อการเปลี่ยนแปลงสภาพภูมิอากาศและภัยพิบัติธรรมชาติ และพัฒนามุ่งสู่การเป็นสังคมสีเขียว กรอบแนวทางที่ต้องให้ความสำคัญ อาทิ

 (1) การจัดระบบอนุรักษ์ ฟื้นฟูและป้องกันการทำลายทรัพยากรธรรมชาติ

 (2) การวางระบบบริหารจัดการน้ำให้ มีประสิทธิภาพทั้ง ๒๕ ลุ่มน้ำ เน้นการปรับระบบการบริหารจัดการอุทกภัยอย่างบูรณาการ

 (3) การพัฒนาและใช้พลังงานที่เป็นมิตรกับสิ่งแวดล้อม

 (4) การพัฒนาเมืองอุตสาหกรรมเชิงนิเวศและเมืองที่เป็นมิตรกับสิ่งแวดล้อม

 (5) การร่วมลดปัญหาโลกร้อนและปรับตัวให้พร้อมกับการเปลี่ยนแปลงสภาพภูมิอากาศ

 (6) การใช้เครื่องมือทางเศรษฐศาสตร์และนโยบายการคลังเพื่อสิ่งแวดล้อม

 **6) ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ**

 เพื่อให้หน่วยงานภาครัฐมีขนาดที่เหมาะสมกับบทบาทภารกิจ มีสมรรถนะสูง มีประสิทธิภาพและประสิทธิผลกระจายบทบาทภารกิจไปสู่ท้องถิ่นอย่างเหมาะสม มีธรรมาภิบาลกรอบแนวทางที่ต้องให้ความสำคัญ อาทิ

 (1) การปรับปรุงโครงสร้าง บทบาท ภารกิจของหน่วยงานภาครัฐ ให้มีขนาดที่เหมาะสม

 (2) การวางระบบบริหารราชการแบบบูรณาการ

 (3) การพัฒนาระบบบริหารจัดการกำลังคนและพัฒนาบุคลากรภาครัฐ

 (4) การต่อต้านการทุจริตและประพฤติมิชอบ

 (5) การปรับปรุงกฎหมายและระเบียบต่างๆ ให้ทันสมัย เป็นธรรมและเป็นสากล

 (6) การพัฒนาระบบการให้บริการประชาชนของหน่วยงานภาครัฐ

 (7) การปรับปรุงการบริหารจัดการรายได้และรายจ่ายของภาครัฐ

 **1.2 แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564)**

**วิสัยทัศน์**

จากสถานะของประเทศและบริบทการเปลี่ยนแปลงต่างๆ ที่ประเทศกำลังประสบอยู่ ทำให้การกำหนดวิสัยทัศน์แผนพัฒนาฯ ฉบับที่ 12 ยังคงมีความต่อเนื่องจากวิสัยทัศน์แผนพัฒนาฯ ฉบับที่ 11 และกรอบหลักการของการวางแผนที่น้อมนำและประยุกต์ใช้หลักปรัชญาของเศรษฐกิจพอเพียง ยึดคนเป็นศูนย์กลางของการพัฒนาอย่างมีส่วนร่วม การพัฒนาที่ยึดหลักสมดุล ยั่งยืน โดยวิสัยทัศน์ของการพัฒนาในแผนพัฒนาฯ ฉบับที่ 12 ต้องให้ความสำคัญกับการกำหนดทิศทางการพัฒนาที่มุ่งสู่การเปลี่ยนผ่านประเทศไทยจากประเทศที่มีรายได้ปานกลางไปสู่ประเทศที่มีรายได้สูง มีความมั่นคง และยั่งยืน สังคมอยู่ร่วมกันอย่างมีความสุข และนำไปสู่การบรรลุวิสัยทัศน์ ระยะยาว “มั่นคง มั่งคั่ง ยั่งยืน” ของประเทศ

**เป้าหมายการพัฒนาประเทศ**

 1.การหลุดพ้นจากกับดักประเทศรายได้ปานกลางสู่รายได้สูง

 (1) เศรษฐกิจขยายตัวเฉลี่ยไม่ต่ำกว่าร้อยละ 5.0

 (2) ผลิตภัณฑ์มวลรวมในประเทศต่อหัว (GDP Per Capita) และรายได้ประชาชาติต่อหัว (GNP Per Capita) ณ สิ้นแผนพัฒนาฯ ฉบับที่ 12 ในปี 2564 เพิ่มขึ้นเป็น 317,051 บาท (9,325 ดอลลาร์สรอ.) และ 301,199 บาท (8,859 ดอลลาร์ สรอ.) ต่อคนต่อปี

 (3) ผลิตภาพการผลิตเพิ่มขึ้นไม่ต่ำกว่าเฉลี่ยร้อยละ 2.5 ต่อปี

 (4) การลงทุนรวมขยายตัวไม่ต่ำกว่าเฉลี่ยร้อยละ 8.0 (การขยายตัวของการลงทุนภาครัฐไม่ต่ำกว่าร้อยละ 10.0 และการลงทุนของภาคเอกชนขยายตัวไม่ต่ำกว่าเฉลี่ยร้อยละ 7.5 ในขณะที่ปริมาณการส่งออกขยายตัวเฉลี่ยไม่ต่ำกว่าร้อยละ 4.0 ต่อปี)

 2.การพัฒนาศักยภาพคนให้สนับสนุนการเจริญเติบโตของประเทศและการสร้างสังคมสูงวัยอย่างมีคุณภาพ

 (1) ประชาชนทุกช่วงวัยมีความมั่นคงทางด้านเศรษฐกิจและสังคม (SocioEconomic Security) และมีคุณภาพชีวิตที่ดีขึ้น

 (2) การศึกษาและการเรียนรู้ได้รับการพัฒนาคุณภาพ

 (3) สถาบันทางสังคมมีความเข้มแข็งเป็นฐานรากที่เอื้อต่อการพัฒนาคน

 3.การลดความเหลื่อมล้ำในสังคม

 (1) การกระจายรายได้มีความเท่าเทียมกันมากขึ้น

 (2) บริการทางสังคมมีคุณภาพและมีการกระจายอย่างทั่วถึง

 4.การสร้างการเจริญเติบโตทางเศรษฐกิจและสังคมที่เป็นมิตรกับสิ่งแวดล้อม

 (1) รักษาความมั่นคงของฐานทรัพยากร สร้างสมดุลระหว่างการอนุรักษ์และการใช้ประโยชน์อย่างยั่งยืนและเป็นธรรม

 (2) ขับเคลื่อนประเทศสู่เศรษฐกิจและสังคมที่เป็นมิตรต่อสิ่งแวดล้อม

 (3) เพิ่มขีดความสามารถในการรับมือภัยพิบัติและการเปลี่ยนแปลงสภาพภูมิอากาศ

 (4) เพิ่มประสิทธิภาพและเสริมสร้างธรรมาภิบาลในการบริหารจัดการทรัพยากรธรรมชาติและสิ่งแวดล้อม

 (5) มีการบริหารจัดการน้ำให้สมดุลระหว่างการอุปสงค์และอุปทานของน้ำ

 5.การบริหารราชการแผ่นดินที่มีประสิทธิภาพ

 (1) การบริหารงานภาครัฐที่โปร่งใส เป็นธรรม มีประสิทธิภาพ และมีส่วนร่วม

 (2) ขจัดการทุจริตคอร์รัปชั่น

 (3) มีการกระจายอำนาจที่เหมาะสม

กรอบยุทธศาสตร์แผนพัฒนาเศรษฐกิจและสังคมแห่งชาติ ฉบับที่ 12 ประกอบด้วย 10 ยุทธศาสตร์หลัก ดังนี้

**1. ยุทธศาสตร์การเสริมสร้างและพัฒนาศักยภาพทุนมนุษย์** พัฒนาคนทุกช่วงวัย เพื่อให้คนไทยเป็นคนดี คนเก่ง มีระเบียบวินัย และมีคุณภาพชีวิตที่ดี โดยเฉพาะการพัฒนาและดูแลผู้สูงอายุที่จะมีสัดส่วนสูงขึ้นในสังคมสูงวัยทั้งการสร้างงานที่เหมาะสม การฟื้นฟูและดูแลสุขภาพเพื่อชะลอความทุพพลภาพและโรคเรื้อรัง การสร้างสภาพแวดล้อมและนวัตกรรมที่เอื้อต่อสังคมผู้สูงวัย มุ่งเน้นการพัฒนาศักยภาพคนเพื่อเป็นฐาน การเพิ่มขีดความสามารถในการแข่งขันของประเทศและรองรับการลดลงของขนาดกำลังแรงงาน โดยการยกระดับคุณภาพการศึกษาและการเรียนรู้ในศตวรรษที่ 21 การป้องกันและควบคุมปัจจัยทางสังคมที่กำหนดสุขภาพเพื่อสร้างสุขภาวะที่ดี การสร้างความอยู่ดีมีสุขให้ครอบครัวไทย รวมทั้งการเสริมสร้างบทบาทของสถาบันทางสังคมและทุนทางวัฒนธรรมในการส่งเสริมคุณธรรมจริยธรรมในสังคม

**2. ยุทธศาสตร์การสร้างความเป็นธรรมลดความเหลื่อมล้ำในสังคม** มุ่งเน้นการลดความเหลื่อมล้ำในทุกมิติเพื่อสร้างความปรองดองในสังคม การสร้างโอกาสให้ทุกคนในสังคมไทยสามารถเข้าถึงทรัพยากร แหล่งทุนในการประกอบอาชีพ เพื่อยกระดับรายได้และขับเคลื่อนเศรษฐกิจฐานราก การเข้าถึงบริการทางสังคมของรัฐอย่างมีคุณภาพ ทั่วถึงและเป็นธรรมอาทิ การสร้างโอกาสการเข้าถึงการศึกษาและการเรียนรู้เพื่อพัฒนาคนได้เต็มศักยภาพ สามารถประกอบอาชีพและดำรงชีวิตได้โดยมีความใฝ่รู้และทักษะที่เหมาะสม เน้นการเรียนรู้เพื่อสร้างสัมมาชีพในพื้นที่ การจัดรูปแบบบริการสุขภาพและสวัสดิการทางสังคมขั้นพื้นฐานที่จำเป็นและเหมาะสมตามกลุ่มเป้าหมาย การพัฒนาระบบบริการสาธารณะให้มีคุณภาพและมีช่องทางการเข้าถึงที่หลากหลาย รวมทั้งการพัฒนาระบบยุติธรรมชุมชน การเพิ่มศักยภาพกองทุนยุติธรรม เพื่อสร้างโอกาสการเข้าถึงกระบวนการยุติธรรมอย่างเสมอภาค ซึ่งจะนำไปสู่การลดความยากจนและความเหลื่อมล้ำอันจะนำไปสู่การลดความขัดแย้งในสังคมไทย

**3. ยุทธศาสตร์การสร้างวามเข้มแข็งทางเศรษฐกิจและแข่งขันได้อย่างยังยืน** ให้ความสำคัญกับการบริหารจัดการนโยบายการเงินและนโยบายการคลังโดยรวมถึงการปฏิรูปภาษีทั้งระบบ เพื่อรักษาเสถียรภาพและเพิ่มประสิทธิภาพของระบบเศรษฐกิจ การปรับโครงสร้างทั้งห่วงโซ่คุณค่าในภาคเกษตร อุตสาหกรรม บริการการลงทุน เพื่อต่อยอดการสร้างมูลค่าเพิ่มสาขาการผลิตและบริการที่รากฐานการเติบโตทางเศรษฐกิจในปัจจุบัน พร้อมทั้งวางรากฐานการพัฒนาทุนมนุษย์ องค์ความรู้ เทคโนโลยี และนวัตกรรม รวมทั้งกฎระเบียบเพื่อสร้างความเข้มแข็งของสาขาการผลิตและบริการใหม่ และเศรษฐกิจดิจิทัลภายใต้เงื่อนไขการรักษาสิ่งแวดล้อมและการใช้ประโยชน์จากศักยภาพพื้นที่ โดยเฉพาะภาคการผลิตและบริการที่มีศักยภาพที่จะเป็นฐานสำคัญสำหรับการพัฒนาประเทศในอนาคต เช่นอุตสาหกรรมแปรรูปเกษตรและอาหาร อุตสาหกรรมและบริการสร้างสรรค์ อุตสาหกรรมบนฐานชีวภาพ อุตสาหกรรมอากาศยาน อุตสาหกรรมระบบรางอุตสาหกรรมหุ่นยนต์ ธุรกิจบริการสุขภาพ ธุรกิจบริการทางการเงินธุรกิจการจัดประชุมและนิทรรศการนานาชาติ ธุรกิจภาพยนตร์ การศึกษานานาชาติ ธุรกิจที่เกี่ยวข้องกับการท่องเที่ยว ศูนย์ปฏิบัติการประจำภูมิภาค เป็นต้นทั้งนี้โดยให้ความสำคัญกับรูปแบบการพัฒนาในรูปคลัสเตอร์ การสร้างความเชื่อมโยงการผลิตและบริการ การพัฒนา SMEs และการสร้างผู้ประกอบการและเกษตรกรรุ่นใหม่ รวมถึงการสร้างศักยภาพของลูกหลานเกษตรกร โดยจะต้องพัฒนาปัจจัยพื้นฐานเชิงยุทธศาสตร์ทั้งทุนมนุษย์ โครงสร้างพื้นฐาน การพัฒนาวิทยาศาสตร์เทคโนโลยีและนวัตกรรม การบริหารจัดการและการปรับปรุงกฎระเบียบเพื่ออำนวยความสะดวกต่อการค้า การลงทุน เพื่อรองรับการพัฒนาประเทศสู่ความเป็นชาติการค้าอันจะเป็นการสนับสนุนให้เศรษฐกิจในภาพรวมขยายตัวได้ไม่ต่ำกว่าร้อยละ 5 ซึ่งเป็นปฐมบทของการขับเคลื่อนเศรษฐกิจไทยเข้าสู่การเป็นประเทศรายได้สูงที่มีการพัฒนาที่ยังยืนภายใต้กรอบยุทธศาสตร์ในระยะยาว

**4. ยุทธศาสตร์ด้านการเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน** มุ่งอนุรักษ์ฟื้นฟูสร้างความมั่นคงของฐานทรัพยากรธรรมชาติและสิ่งแวดล้อม สร้างสมดุลระหว่างอนุรักษ์และการใช้ประโยชน์อย่างยั่งยืนและเป็นธรรมบริหารจัดการน้ำให้มีประสิทธิภาพ ภายใต้ยุทธศาสตร์การบริหารจัดการทรัพยากรน้ำ แก้ไขปัญหาวิกฤตสิ่งแวดล้อมโดยเร่งรัดแก้ไขปัญหาการจัดการขยะลดการปล่อยก๊าซเรือนกระจกลงร้อยละ 20 ตามเป้าหมายระยะยาว พัฒนาการผลิตให้มีประสิทธิภาพลดการใช้พลังงาน เพื่อปรับตัวไปสู่รูปแบบของการผลิตและการบริโภคคาร์บอนต่ำและเป็นมิตรกับสิ่งแวดล้อมมากขึ้น รวมทั้งยกระดับความสามารถในการป้องกันผลกระทบจากการเปลี่ยนแปลงสภาพภูมิอากาศและภัยพิบัติธรรมชาติ ต่อเนื่องจากแผนพัฒนาฯที่ 11 ทั้งนี้เพื่อวางรากฐานและสนับสนุนให้ประเทศมีการเติบโตทางเศรษฐกิจและสังคมอย่างยั่งยืน

**5. ยุทธศาสตร์ด้านความมั่นคง** ให้ความสำคัญกับความมั่นคงที่ส่งผลกระทบต่อการพัฒนาในทุกมิติ ทั้งมิติเศรษฐกิจ สังคม และสิ่งแวดล้อม ตลอดจนการพัฒนาศักยภาพให้ประเทศ สามารถรับมือกับภัยคุกคามทุกรูปแบบที่จะเกิดขึ้นในอนาคต โดยมีสาระครอบคลุม ดังนี้

(1) สถาบันหลักของชาติให้ดำรงอยู่อย่างมั่นคงเป็นจุดยึดเหนี่ยวของสังคม

(2) ความสามัคคีของคนในชาติลดความเหลี่ยมล้ำในทุกมิติ และสร้างความเชื่อมั่นในกระบวนการยุติธรรม

(3) ความสงบสุขและการอยู่ร่วมกันอย่างสันติสุขในทุกพื้นที่

(4) การบริหารจัดการความมั่นคงชายแดนชายฝั่งทะเล เสริมสร้างและพัฒนาความร่วมมือกับประเทศเพื่อนบ้านในการแก้ไขปัญหาด้านความมั่นคง

(5) สร้างความเชื่อมั่นและพัฒนาความร่วมมือในกลุ่มประเทศอาเซียนและประชาคมโลก เพื่อรักษาผลประโยชน์ของชาติ ให้สามารถป้องกันแก้ไขปัญหาภัยคุกคามข้ามชาติภัยก่อการร้าย

(6) เสริมสร้างความมั่นคงทางเทคโนโลยีสารสนเทศและไซเบอร์

(7) รักษาความมั่นคงของฐานทรัพยากรธรรมชาติ สิ่งแวดล้อม และปกป้อง รักษาผลประโยชน์ของชาติทางทะเล

(8) เสริมสร้างความมั่นคงทางอาหารพลังงาน และน้ำ โดยการกำหนดแนวทางบริหารจัดการ

(9) เสริมสร้างและพัฒนาศักยภาพการป้องกันประเทศ การรักษาความสงบภายในและความมั่นคงระหว่างประเทศ รวมทั้งพัฒนาระบบข่าวกรองให้มีประสิทธิภาพ

(10) พัฒนาระบบการเตรียมพร้อมแห่งชาติ และระบบบริหารจัดการภัยพิบัติ

(11) การบริหารจัดการยุทธศาสตร์ด้านความมั่นคง ให้เกิดในทางปฏิบัติในระดับพื้นที่ได้อย่างเป็นรูปธรรม พัฒนาระบบการติดตามประเมินผลอย่างเป็นระบบและต่อเนื่อง รวมทั้งสนับสนุนงานศึกษา วิจัย พัฒนาด้านความมั่นคง

**6. ยุทธศาสตร์ด้านการเพิ่มประสิทธิภาพและธรรมาภิบาลในภาครัฐ** เพื่อให้บริการจัดการภาครัฐให้มีความโปร่งใส มีประสิทธิภาพ มีความรับผิดชอบและตรวจสอบได้อย่างเป็นธรรม รวมทั้งประชาชนมีส่วนร่วม มีการกระจายอำนาจ และแบ่งภารกิจรับผิดชอบที่เหมาะสมระหว่างส่วนกลาง ภูมิภาค และท้องถิ่น โดยมีประเด็นการพัฒนาสำคัญ ประกอบด้วย การเพิ่มประสิทธิภาพการบริหารจัดการภาครัฐ การปรับปรุงการให้บริการภาครัฐผ่านเครือข่ายอิเล็กทรอนิกส์ (E-Government) การปรับปรุงกระบวนการงบประมาณ และการมีส่วนร่วมของประชาชนในการติดตามตรวจสอบการเงินการคลังภาครัฐ การกระจายอำนาจสู่ท้องถิ่นโดยการปรับโครงสร้างการบริหารงานท้องถิ่นให้เอื้อต่อการกระจายอำนาจที่มีประสิทธิภาพมากขึ้น และการป้องกันและปราบปรามการทุจริตคอร์รัปชั่น เพื่อให้ประเทศไทยปราศจากคอร์รัปชั่น ซึ่งจะเป็นปัจจัยสนับสนุนสำคัญที่จะช่วยส่งเสริมการพัฒนาประเทศในด้านต่างๆ ให้ประสบผลสำเร็จและบรรลุเป้าหมายที่วางไว้ตามกรอบในอนาคตประเทศไทย 2577

**7. ยุทธศาสตร์ด้านการพัฒนาโครงสร้างพื้นฐานและระบบโลจิสติกส์** การพัฒนาโครงสร้างพื้นฐานและระบบโลจิสติกส์ในช่วงแผนพัฒนาฯ ฉบับที่ 12 จะมุ่งเน้นการพัฒนากายภาพโครงสร้างพื้นฐานด้านการคมนาคมขนส่ง การเชื่อมโยงเครือข่ายโทรคมนาคม และการบริการจัดการโครงสร้างพื้นฐาน เพื่อสนับสนุนการพัฒนาพื้นที่เขตเศรษฐกิจพิเศษ พื้นที่เมือง การเชื่อมโยงการเดินทางและขนส่งสินค้าระหว่างประเทศที่ได้มาตรฐาน การพัฒนาความมั่นคงด้านพลังงานและการผลิตพลังงานทดแทน การสนับสนุนการพัฒนาเศรษฐกิจดิจิตอล การลดความเหลื่อมล้ำในการเข้าถึงโครงสร้างพื้นฐานเพื่อสร้างอุตสาหกรรมใหม่ของประเทศ ได้แก่ อุตสาหกรรมระบบราง อุตสาหกรรมซ่อมบำรุงและการผลิตชิ้นส่วนอากาศยาน อุตสาหกรรมผลิตอุปกรณ์เพื่อเพิ่มประสิทธิภาพการใช้พลังงาน รวมทั้งการพัฒนาระบบโลจิสติกส์ทั้งในด้านการส่งเสริมผู้ประกอบการไทยในการสร้างเครือข่ายการขนส่งระหว่างประเทศ การพัฒนาบุคลากรด้านโลจิสติกส์และการปรับปรุงระบบริหารจัดการ กฎหมายและระเบียบที่เกี่ยวข้อง ตลอดจนการพัฒนาสิ่งอำนวยความสะดวกเพื่อรองรับการเปลี่ยนแปลงรูปแบบการขนส่งจากถนนสู่รางเป็นหลัก

**8. ยุทธศาสตร์ด้านวิทยาศาสตร์ เทคโนโลยี วิจัย และนวัตกรรม** ให้ความสำคัญกับการขับเคลื่อนการพัฒนาวิทยาศาสตร์ เทคโนโลยี วิจัย และนวัตกรรม ต่อเนื่องจากแผนพัฒนาฯ ฉบับที่ 11 ทั้งการเพิ่มการลงทุนวิจัยและพัฒนา และการปรับปรุงสภาพแวดล้อมของการพัฒนาวิทยาศาสตร์ฯ ทั้งด้านบุคลากรวิจัย โครงสร้างพื้นฐาน และการบริหารจัดการ เพื่อมุ่งให้วิทยาศาสตร์ เทคโนโลยี วิจัย และนวัตกรรมเป็นเครื่องมือสำคัญที่ช่วยขับเคลื่อนการพัฒนาประเทศในมิติต่างๆ ทั้งการสร้างคุณค่าและมูลค่าเพิ่มให้กับสินค้าและบริการให้สามารถตอบสนองของผู้บริโภคที่เปลี่ยนแปลงไป นำไปสู่ศักยภาพที่แข่งขันที่สูงขึ้น เสริมสร้างสังคมที่มีตรรกะทางความคิด มีทุนทางปัญญา เพื่อเป็นรากฐานการดำรงชีวิตที่มีความสุขของคนไทย บริหารจัดการทรัพยากรธรรมชาติและสิ่งแวดล้อมสู่ความสมดุล อันจะนำมาซึ่งคุณภาพชีวิตที่ดีขึ้นของประชาชน รวมทั้ง เพื่อแก้ไขปัญหาและยกระดับความเจริญให้กับภาคส่วนต่างๆ ทั้งเศรษฐกิจและสังคม ตลอดจนสนับสนุนให้เกิดกลไกบูรณาการระหว่างหน่วยงานและองค์กรต่างๆที่เกี่ยวข้อง อันจะสนับสนุนให้ประเทศไทยก้าวสู่การแข่งขัยในศตวรรษหน้า โดยหลุดพ้นจากกับดักประเทศรายได้ปานกลางและก้าวไปสู่ประเทศที่มีรายได้สูงในอนาคต

**9. ยุทธศาสตร์การพัฒนาภาค เมือง และพื้นที่เศรษฐกิจ** กำหนดยุทธศาสตร์การพัฒนาภาค เมือง และพื้นที่เศรษฐกิจสำคัญให้สอดคล้องกับทิศทางการพัฒนาประเทศ ศักยภาพ โอกาสและข้อจำกัดของพื้นที่ รวมทั้งความต้องการของภาคีการพัฒนาที่เกี่ยวข้อง เพื่อรักษาฐานเศรษฐกิจเดิมให้เข้มแข็งโดยมีคุณภาพสิ่งแวดล้อมตามมาตรฐานสากล สร้างฐานเศรษฐกิจใหม่รองรับการเข้าสู่ประชาคมเศรษฐกิจอาเซียน เพื่อกระจายกิจกรรมทางเศรษฐกิจและความเจริญสู่ภูมิภาค พัฒนาเมืองศูนย์กลางความเจริญในภูมิภาคให้เป็นเมืองน่าอยู่และปลอดภัย สนับสนุนการเชื่อมโยงในภูมิภาคเพื่อเพิ่มขีดความสามารถในการแข่งขันของพื้นที่และสร้างความอยู่ดีมีสุขให้แก่ประชาชนอย่างทั่วถึง โดยมีสาระครอบคลุม ดังนี้ (1) การพัฒนาภาค (2) การพัฒนาเมืองศูนย์กลางความเจริญในภูมิภาค (3) การพัฒนาพื้นที่ฐานเศรษฐกิจหลักบริเวณชายฝั่งทะเลตะวันออก และ (4) การพัฒนาพื้นที่เศรษฐกิจพิเศษชายแดน รวมทั้งความเชื่อมโยงกับการพัฒนาคลัสเตอร์อุตสาหกรรมและบริการที่มีศักยภาพ และโครงการพัฒนาท่าเรือน้ำลึกทวาย

10. ยุทธศาสตร์ด้านการต่างประเทศ ประเทศเพื่อนบ้าน และภูมิภาค กำหนดยุทธศาสตร์การต่างประเทศ ประเทศเพื่อนบ้าน ภูมิภาค ให้เกิดการประสานและพัฒนาความร่วมมือกันระหว่างประเทศในเชิงรุกและรับอย่างสร้างสรรค์ โดยมุ่งเน้นการดูแลการดำเนินงานตามข้อผูกผันและพันธกรณีตลอดจนมาตรฐานต่างๆ ทีไทยมีความเกี่ยวข้องในฐานะประเทศสมาชิก ทั้งเวทีระดับโลก ระดับภูมิภาค และระดับอนุภูมิภาค อาทิ การดำเนินงานเป้าหมายการพัฒนาที่ยังยืน (SDGs) การประมง การค้ามนุษย์ และอื่นๆ ให้เข้าสู่มาตรฐานสากลและเป็นที่ยอมรับของประชาคมโลก เป็นต้น การเตรียมความพร้อมในการรองรับและดำเนินงานของประเทศไทยภายหลังการเข้าสู่ประชาคมอาเซียนในปี 2558 (Posy-ASEAN 2015) การพัฒนาขีดความสามารถในการแข่งขันของประเทศเพื่อรองรับและสอดคล้องกับการดำเนินงานตามพันธกรณีของความร่วมมือระดับภูมิภาค อาทิ Regional Comprehensive Economic Partnerships (RCEP) เป็นต้น การเสริมสร้างความเชื่อโยงกันระหว่างประเทศในอนุภูมิภาคประเทศเพื่อนบ้านและภูมิภาคและการส่งเสริมให้ประเทศไทยเป็นฐานของการประกอบธุรกิจ การให้บริการการศึกษา การให้บริการด้านการเงิน การให้บริการด้านสุขภาพ การให้บริการด้านโลจิสติกส์ และการลงทุนเพื่อการวิจัยและพัฒนา รวมทั้งเป็นฐานความร่วมมือในเอเชีย

 **1.3 แผนพัฒนาภาค/แผนพัฒนากลุ่มจังหวัด/แผนพัฒนาจังหวัด**

 **ยุทธศาสตร์การพัฒนาภาคใต้**

 (1) การเสริมสร้างความเข้มแข็งภาคการผลิตหลักให้เจริญเติบโตได้อย่างต่อเนื่องและยั่งยืน โดยพัฒนาการเกษตรและอุตสาหกรรมแปรรูป พัฒนาประสิทธิภาพและผลิตภาพการผลิตสินค้าอาหาร พัฒนาการท่องเที่ยว

 (2) ขยายฐานเศรษฐกิจเพื่อเพิ่มความหลากหลายของแหล่งสร้างรายได้และการจ้างงานให้แก่ ภาคโดยพัฒนาความร่วมมือกับประเทศเพื่อนบ้านภายใต้กรอบโครงการ JDS และกรอบโครงการ IMT-GT พัฒนา รองรับการขยายการลงทุนอุตสาหกรรมที่มีศักยภาพของประเทศ และพัฒนาการคมนาคมขนส่งทางทะเล

 (3) พัฒนาคนและสังคมให้มีคุณภาพและมีภูมิคุ้มกันที่ดีเพื่อเสริมสมรรถนะการพัฒนา โดยการพัฒนาความรู้ คุณธรรม และสุขภาวะ การสร้างความมั่นคงในการดำรงชีวิตของคนจน คนด้อยโอกาสให้สามารถ พึ่งตนเองได้ การพัฒนาศักยภาพคนเพื่อเพิ่มผลิตภาพการผลิตและเพิ่มโอกาสด้านอาชีพและรายได้ และการอำนวยความเป็นธรรมและสร้างภูมิคุ้มกันแก่คนกลุ่มเสี่ยงเพื่อแก้ปัญหาความไม่สงบในจังหวัดชายแดนภาคใต้

 (4) เสริมสร้างความเข้มแข็งทางเศรษฐกิจและสังคมระดับชุมชน โดยสร้างกระบวนการเรียนรู้ เพื่อสร้างความเข้มแข็งของชุมชนสู่การพึ่งตนเอง พัฒนาเศรษฐกิจชุมชนโดยการเพิ่มโอกาสการมีรายได้จากทรัพยากรในท้องถิ่น และส่งเสริมการใช้กระบวนการชุมชนเข้มแข็งเพื่อสร้างสันติสุขโดยเฉพาะการใช้ กระบวนการชุมชนเข้มแข็งแก้ไขปัญหายาเสพติด

 (5) ฟื้นฟูและบริหารจัดการทรัพยากรธรรมชาติและสิ่งแวดล้อมเพื่อรักษาสมดุลเชิงนิเวศน์ อย่างยั่งยืน โดยฟื้นฟูและอนุรักษ์ทรัพยากรธรรมชาติเพื่อรักษาความสมดุลเชิงนิเวศน์ สร้างความอุดมสมบูรณ์ทรัพยากรธรรมชาติให้เป็นฐานการผลิตอย่างยั่งยืน และควบคุมคุณภาพสิ่งแวดล้อมเพื่อลดผลกระทบด้านคุณภาพชีวิต

 **ยุทธศาสตร์การพัฒนากลุ่มจังหวัดภาคใต้ชายแดน**

 กลุ่มจังหวัดภาคใต้ชายแดน ได้นำนโยบายของรัฐบาล แผนการบริหารราชการแผ่นดิน แผนพัฒนาเศรษฐกิจและสังคมแห่งชาติ ยุทธศาสตร์การพัฒนาภาคใต้ ยุทธศาสตร์การพัฒนารายสาขาและแผนพัฒนาพื้นที่พิเศษ 5 จังหวัดชายแดนใต้และความต้องการของประชาชนในพื้นที่มาเป็นกรอบในการจัดทำยุทธศาสตร์การพัฒนากลุ่มจังหวัดภาคใต้ชายแดน ทั้งนี้ โดยมุ่งเน้นการมีส่วนร่วมจากทุกภาคส่วนสร้างความร่วมมือในการขับเคลื่อนเพื่อให้เกิดความร่วมมือตามศักยภาพของกลุ่มจังหวัด และกระจายความเจริญเติบโตระหว่างจังหวัด/กลุ่มจังหวัด เพื่อเพิ่มขีดความสามารถในการแข่งขัน และนำไปสู่การกระตุ้นให้เกิดการลงทุนของภาคเอกชน

และสร้างรายได้ให้กับกลุ่มจังหวัด โดยกำหนด วิสัยทัศน์ ว่า

 **“ศูนย์กลางการพัฒนายางพารา ฮาลาล และการท่องเที่ยว สู่อาเซียน”**

คำอธิบายวิสัยทัศน์

 ศูนย์กลางพัฒนายางพารา หมายถึง การพัฒนากระบวนการสร้างมูลค่าเพิ่มยางพารา ทั้งระบบการผลิต การแปรรูป และการหาช่องทางการตลาด เพื่อให้ยางพาราซึ่งเป็นพืชเศรษฐกิจหลักที่สำคัญของกลุ่มจังหวัด มีมูลค่าเพิ่มขึ้น อันจะส่งผลให้ประชาชนในกลุ่มจังหวัดมีรายได้เพิ่มขึ้น โดยสร้างมูลค่าเพิ่มยางและผลิตภัณฑ์ยาง ทั้งต้นน้ำ กลางน้ำ ปลายน้ำ ได้แก่ ยางแผ่นรมควัน ยางแท่ง น้ำยางข้น ยางเครป ยางคอมปาวด์ ผลิตภัณฑ์ไม้ยางพารา เป็นต้น ต้นทุนลดลง น้ำยางเพิ่มขึ้น พื้นที่ที่เพิ่มขึ้น ยางมีคุณภาพเพิ่มขึ้น

 ศูนย์กลางการพัฒนาฮาลาล หมายถึง การพัฒนาระบบการผลิตสินค้าฮาลาล ซึ่งกลุ่มจังหวัดมีศักยภาพ และเป็นวิถีชีวิตของประชาชนในกลุ่ม ให้มีมูลค่าเพิ่มขึ้นอย่างเป็นระบบ ได้มาตรฐานการผลิตของสินค้าฮาลาล สร้างอัตลักษณ์สินค้าฮาลาลให้กลุ่มจังหวัด และพัฒนาช่องทางการตลาด ยกระดับสินค้าฮาลาลของกลุ่มสู่สากล ทั้งที่เป็นอาหาร (Food) และไม่เป็นอาหาร (Non Food) การใช้ประโยชน์ 82% เป็นมุสลิม ผ่านมือคน 3 จังหวัดภาคใต้ชายแดน ในชื่อของ “**อัลฟาตอนี”** ทั้งนี้จะใช้อีก 13 จังหวัดเป็นฐานสนับสนุนเรื่องฮาลาล ไม่ใช้เฉพาะนิคมฮาลาลปัตตานี ย้ายมาใช้เขตอุตสาหกรรมปัตตานี สตูล และสงขลา เพื่อช่วยขับเคลื่อนให้เร็วขึ้น เพื่อเพิ่มรายได้ให้กับประชาชน โดยเฉพาะพี่น้องที่เป็นมุสลิมซึ่งมีเป็นจำนวนมากในกลุ่มจังหวัด

 ศูนย์กลางการพัฒนาการท่องเที่ยว หมายถึง การส่งเสริมการท่องเที่ยวที่เชื่อมโยงในกลุ่มจังหวัด โดยการพัฒนาแหล่งท่องเที่ยวที่สำคัญ จัดกิจกรรมการท่องเที่ยวอย่างต่อเนื่อง และให้ได้มาตรฐานส่งเสริมผู้ให้บริการการท่องเที่ยวให้มีความหลากหลายภายใต้ความเชื่อมั่นด้านความปลอดภัย พัฒนาระบบตลาดและประชาสัมพันธ์ สร้างแรงจูงใจให้เกิดการท่องเที่ยวในพื้นที่ของกลุ่มจังหวัด ทั้งนี้เพื่อเพิ่มจำนวนผู้เยี่ยมเยือน และเพิ่มรายได้จากการท่องเที่ยวให้มากขึ้น

**เป้าประสงค์รวม ประชาชนมีรายได้เพิ่มขึ้น** (รายได้ประชากรเฉลี่ยต่อคนต่อปีเพิ่มขึ้น)

**ประเด็นยุทธศาสตร์**

 การขับเคลื่อนแผนพัฒนากลุ่มจังหวัดภาคใต้ชายแดนให้เป็นไปตามนโยบายและหลักเกณฑ์ วิธีการที่ ก.น.จ. กำหนดอย่างมีประสิทธิภาพและประสิทธิผล กลุ่มจังหวัดภาคใต้ชายแดนจึงได้กำหนดยุทธศาสตร์การพัฒนาไว้ 4 ยุทธศาสตร์ คือ

**ประเด็นยุทธศาสตร์ที่ 1** พัฒนากระบวนการสร้างมูลค่าเพิ่มสินค้ายางพารา ทั้งระบบการผลิตการแปรรูปและช่องทางการตลาดสินค้ายางพารา

**ประเด็นยุทธศาสตร์ที่ 2** พัฒนาสินค้าและบริการฮาลาลให้มีมูลค่าเพิ่มตามห่วงโซ่อุปทานและสอดคล้องกับความต้องการของตลาด

**ประเด็นยุทธศาสตร์ที่ 3** ส่งเสริมการท่องเที่ยวเชิงธรรมชาติและวัฒนธรรม

**ประเด็นยุทธศาสตร์ที่ 4** พัฒนาการค้าการลงทุน ทรัพยากรมนุษย์ของกลุ่มจังหวัด เชื่อมโยงประชาคมเศรษฐกิจอาเซียน

ยุทธศาสตร์การพัฒนาจังหวัดปัตตานี

วิสัยทัศน์จังหวัดปัตตานี

 “เศรษฐกิจเติบโต เข้มแข็งด้วยผลิตผลการเกษตร และผลิตภัณฑ์ฮาลาลที่มีคุณภาพ ประชาชนมั่นคงในการดำรงชีวิต พึ่งพาตนเองอย่างยั่งยืน”

**เป้าประสงค์** (Objective)

1. เสริมสร้างการเติบโตทางเศรษฐกิจ ที่เน้นการเพิ่มขีดความสามารถในการแข่งขันในภาคเกษตร อุตสาหกรรมการเกษตร ฮาลาล การค้า ทุนทางสังคม และการท่องเที่ยว

2. ยกระดับคุณภาพชีวิตของประชาชน ความเท่าเทียมทางสังคม และเพิ่มประสิทธิภาพการรักษาความมั่นคงที่เข้มแข็งจากชุมชน

3. อนุรักษ์ ฟื้นฟู ทรัพยากรธรรมชาติและสิ่งแวดล้อมให้เป็นรากฐานการพัฒนาจังหวัด และการสร้างความมั่นคงด้านพลังงาน และการพึ่งพาตนเองทางอาหาร

4. เสริมสร้างศักยภาพการบริหารการบริการภาครัฐ ให้เป็นที่เชื่อมั่นจากสังคมและเตรียมพร้อมสังคมสู่อาเซียน

**ประเด็นยุทธศาสตร์มี 5 ประเด็นยุทธศาสตร์ ดังนี้**

**ประเด็นยุทธศาสตร์ที่ 1 การเสริมสร้างการเติบโตทางเศรษฐกิจจากฐานเกษตรกรรม อุตสาหกรรมการเกษตร การค้าและการบริการที่เข้มแข็ง แข่งขันได้**

**1. เป้าประสงค์**

ภาคเกษตร อุตสาหกรรมการเกษตร การค้า และการบริการขยายตัวอย่างต่อเนื่อง

**2. กลยุทธ์**

1. เพิ่มประสิทธิภาพการผลิตสินค้าเกษตรรองรับอุตสาหกรรมการเกษตร และการส่งออก

2. พัฒนาการบริหารจัดการสินค้าเกษตรให้เกิดมูลค่าเพิ่มรองรับการขับเคลื่อนเศรษฐกิจ

3. พัฒนาทักษะฝีมือแรงงานเพื่อเพิ่มผลิตภาพแรงงานทั้งในและนอกระบบ รองรับอุตสาหกรรม การค้า และบริการ

4. พัฒนาโครงสร้างพื้นฐาน และระบบโลจิสติกส์เชื่อมโยงการค้า การบริการ

5. พัฒนาระบบการอำนวยความสะดวกการค้า การลงทุน

**ประเด็นยุทธศาสตร์ที่ 2 การพัฒนา และสร้างสรรค์มูลค่าเศรษฐกิจด้วยผลิตภัณฑ์ฮาลาล การท่องเที่ยว และทุนทางสังคม**

**1. เป้าประสงค์**

ผลิตภัณฑ์ฮาลาล การท่องเที่ยว และทุนทางสังคมสร้างรายได้ สร้างงาน สร้างอาชีพแก่ชุมชน และขับเคลื่อนเศรษฐกิจของจังหวัด

**2. กลยุทธ์**

1. พัฒนาผลิตภัณฑ์ฮาลาลสู่ฐานเศรษฐกิจที่เข้มแข็ง แข่งขันได้

2. ส่งเสริมและยกระดับผลิตภัณฑ์ OTOP ให้ได้มาตรฐาน เพื่อเพิ่มมูลค่า

3. พัฒนาศักยภาพการท่องเที่ยวให้สามารถแข่งขันได้

4. สนับสนุนการใช้ทุนทางสังคมเป็นประตูสู่ประชาคมเศรษฐกิจอาเซียน

**ประเด็นยุทธศาสตร์ที่ 3 การพัฒนาคน สังคม และยกระดับคุณภาพชีวิตสู่การพึ่งตนเองได้**

**1. เป้าประสงค์**

 ผลิตภัณฑ์ฮาลาล การท่องเที่ยว และทุนทางสังคมสร้างรายได้ สร้างงาน สร้างอาชีพแก่ชุมชน และขับเคลื่อนเศรษฐกิจของจังหวัด

**2. กลยุทธ์**

1. พัฒนาสถานศึกษา การให้บริการทางสถานศึกษา ทั้งในระบบ นอกระบบ และสนับสนุนให้มีสถาบันการศึกษาระดับอุดมศึกษาเพื่อรองรับประชาคมอาเซียน

2. พัฒนาสถานบริการด้านสุขภาพภาครัฐ และระบบการให้บริการที่มีคุณภาพ

3. พัฒนาระบบสวัสดิการ โครงการสร้างพื้นฐาน และความมั่นคงทางสังคมเพื่อยกระดับคุณภาพชีวิต

4. พัฒนาเด็กและเยาวชนโดยใช้เอกลักษณ์ทางศิลปวัฒนธรรม ประเพณี ภูมิปัญญาท้องถิ่นในการปลูกจิตสำนึกด้านคุณธรรมและจริยธรรม

5. เสริมสร้างความเท่าเทียมทางสังคม และการเข้าถึงบริการรัฐอย่างทั่วถึง

**ประเด็นยุทธศาสตร์ที่ 4 การจัดการทรัพยากรธรรมชาติ และสิ่งแวดล้อมเพื่อเป็นรากฐานการพัฒนาอย่างยั่งยืน**

**1. เป้าประสงค์**

 ทรัพยากรธรรมชาติและสิ่งแวดล้อมของจังหวัดปัตตานีได้รับการพัฒนา และใช้ประโยชน์อย่างรู้คุณค่า โดยการมีส่วนร่วมจากชุมชนสู่การพึ่งตนเอง

**2. กลยุทธ์**

1. ส่งเสริมการมีส่วนร่วมในการอนุรักษ์ ฟื้นฟู ป้องกันและการใช้ประโยชน์ทรัพยากรธรรมชาติและสิ่งแวดล้อมอย่างมีประสิทธิภาพ

2. พัฒนาและส่งเสริมการใช้พลังงานทดแทนและการใช้พลังงานอย่างมีประสิทธิภาพ

3. อนุรักษ์ พัฒนา และใช้ประโยชน์จากความหลากหลายทางชีวภาพที่สมดุลกับการพัฒนาทางเศรษฐกิจ

4. เสริมสร้างและจัดการปัญหาสาธารณภัยจากธรรมชาติและสิ่งแวดล้อม

**ประเด็นยุทธศาสตร์ที่ 5 การเสริมสร้างความมั่นคง และสร้างสมดุลการบริหารจัดการภาครัฐสู่ประชาคมอาเซียน**

**1. เป้าประสงค์**

 ปัญหาความมั่นคงของจังหวัดปัตตานีได้รับการจัดการอย่างมีประสิทธิภาพ ภาครัฐ เอกชน และประชาคมมีความพร้อมสู่การเป็นประชาคมอาเซียน

**2. กลยุทธ์**

1. เพิ่มประสิทธิภาพการรักษาความมั่นคง โดยพัฒนาความร่วมมือด้านความมั่นคงกับชุมชนให้เข้มแข็ง

2. พัฒนาศักยภาพคนและชุมชนให้ก้าวทันการเปลี่ยนแปลง และการมีทัศนคติในการพึ่งตนเองอย่างยั่งยืน

3. พัฒนาระบบการบริหารและบริการรัฐ รองรับการค้า การลงทุน การบริการ และการพัฒนาจังหวัด

4. เตรียมพร้อมคน สังคม สู่ประชาคมอาเซียน

 **1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดปัตตานี**

**วิสัยทัศน์**

“องค์กรหลักในการพัฒนาท้องถิ่น ยึดหลักธรรมาภิบาล ประชาชนมั่นคั่ง อย่างยั่งยืน สู่ประชาคมอาเซียน”

**เป้าประสงค์รวม**

1.ยึดหลักธรรมาภิบาลในการบริหารจัดการองค์กรทุกระดับ

 2.พัฒนาคุณภาพชีวิตของประชาชนให้มีมาตรฐานในทุกด้าน

 3.พัฒนาอาชีพและรายได้ ลดรายจ่ายตลอดจนส่งเสริมระบบเศรษฐกิจชุมชน

 4.เตรียมความพร้อมประชาชนและองค์กรภาครัฐ/เอกชนเพื่อเข้าสู่ประชาคมอาเซียน

 ประเด็นยุทธศาสตร์ประกอบด้วย 7 ยุทธศาสตร์ 49 กลยุทธ์ ดังนี้

|  |
| --- |
| **ยุทธศาสตร์ที่ 1 พัฒนาและเสริมสร้างความเข้มแข็งของระบบเศรษฐกิจชุมชนและแก้ไขปัญหาความยากจน**กลยุทธ์ที่ 1.1 ส่งเสริม สนับสนุนการสร้างงานสร้างอาชีพให้กับประชาชนในท้องถิ่นตามแนวทางเศรษฐกิจพอเพียงกลยุทธ์ที่ 1.2 ส่งเสริมและสนับสนุนอาชีพด้านการเกษตร และปศุสัตว์ ตามแนวทางเกษตรทฤษฎีใหม่สู่นิคมอุตสาหกรรมอาหารฮาลาลกลยุทธ์ที่ 1.3 ส่งเสริมโครงการตามแนวพระราชดำริกลยุทธ์ที่ 1.4 ส่งเสริมการตลาด การค้า การลงทุนในท้องถิ่นกลยุทธ์ที่ 1.5 ส่งเสริม สนับสนุนให้มีตลาดกลางจำหน่ายสินค้ากลยุทธ์ที่ 1.6 ส่งเสริม สนับสนุนผู้ประกอบการในการพัฒนาคุณภาพผลผลิตและผลิตภัณฑ์กลยุทธ์ที่ 1.7 พัฒนามาตรฐานผลิตภัณฑ์และส่งเสริมการตลาดสินค้า OTOPกลยุทธ์ที่ 1.8 ส่งเสริมระบบเศรษฐกิจชุมชนควบคู่การพัฒนาองค์ความรู้ด้านการจัดการและการตลาดกลยุทธ์ที่ 1.9 พัฒนาภูมิปัญญาท้องถิ่นให้เป็นสินทรัพย์ทางปัญญาสร้างมูลค่าทางเศรษฐกิจกลยุทธ์ที่ 1.10รณรงค์ให้ความรู้เพื่อสร้างจิตสำนึกในการประหยัดและลดหนี้สินในระดับครัวเรือน |
| **ยุทธศาสตร์ที่ 2 พัฒนาคนและสังคมให้มีคุณภาพ**กลยุทธ์ที่ 2.1 ส่งเสริม สนับสนุนการจัดการศึกษาทั้งในระบบ และนอกระบบทุกระดับกลยุทธ์ที่ 2.2 ส่งเสริมและสนับสนุนให้ประชาชนมีส่วนร่วมในการจัดการศึกษา ศาสนา และวัฒนธรรม ที่สอดคล้องตามความต้องการของประชาชนกลยุทธ์ที่ 2.3 ส่งเสริม สนับสนุนบทบาทสถานศึกษา ศาสนสถานให้เป็นแหล่งเรียนรู้ในชุมชนกลยุทธ์ที่ 2.4 ส่งเสริม สนับสนุนการใช้สื่อนวัตกรรมเทคโนโลยีเพื่อการศึกษากลยุทธ์ที่ 2.5 ส่งเสริมสนับสนุนให้เด็ก เยาวชนได้มีส่วนร่วมในด้านการแสดงแกด้านความคิดและมีนิสัยรักการเรียนกลยุทธ์ที่ 2.6 ส่งเสริมสนับสนุนการพัฒนาเด็ก เยาวชน และประชาชนให้มีคุณธรรมนำความรู้ เกิดภูมิคุ้มกันกลยุทธ์ที่ 2.7 ส่งเสริม ทำนุบำรุงศาสนา ศาสนสถาน ศาสนพิธีต่างๆกลยุทธ์ที่ 2.8 ส่งเสริมบำรุงรักษาศิลปะจารีตประเพณี ศิลปวัฒนธรรมอันดีของท้องถิ่น และภูมิปัญญาท้องถิ่นกลยุทธ์ที่ 2.9 ส่งเสริมและสนับสนุนให้เกิดความเข้มแข็งของชุมชนและสถานบันครอบครัวกลยุทธ์ที่ 2.10 ส่งเสริมและสนับสนุนการพัฒนาคุณภาพชีวิต และการคุ้มครองเด็ก สตรี เยาวชน ผู้สูงอายุ ผู้พิการ ผู้ด้อยโอกาส และประชาชนทั่วไปกลยุทธ์ที่ 2.11 ควบคุมและป้องกันการแพร่ระบาดของยาเสพติดตลอดจนถึงการบำบัดฟื้นฟูทั้งทางด้านร่างกายและจิตใจแก่ผู้ติดยาเสพติดกลยุทธ์ที่ 2.12 ส่งเสริมการป้องกันและการควบคุมโรคติดต่อกลยุทธ์ที่ 2.13 ส่งเสริมการสร้างสุขภาพตามวิถีชุมชนกลยุทธ์ที่ 2.14 ส่งเสริมและสนับสนุนพัฒนาบุคลากรรองรับการเข้าสู่ประชาคมอาเซียน |
| **ยุทธศาสตร์ที่ 3 พัฒนาการกีฬาสู่ความเป็นเลิศและส่งเสริมการท่องเที่ยว** กลยุทธ์ที่ 3.1 ส่งเสริม สนับสนุน กิจกรรมด้านการกีฬาการออกกำลังกาย และกิจกรรมนันทนาการกลยุทธ์ที่ 3.2 ส่งเสริมการพัฒนาทักษะด้านการกีฬา สู่ความเป็นเลิศกลยุทธ์ที่ 3.3 ส่งเสริม สนับสนุนการก่อสร้างและปรับปรุงสนามกีฬากลยุทธ์ที่ 3.4 ส่งเสริม สนับสนุนการประชาสัมพันธ์แหล่งท่องเที่ยวกลยุทธ์ที่ 3.5 ปรับปรุง พัฒนาแหล่งท่องเที่ยวและส่งเสริมกิจกรรมการท่องเที่ยวทุกประเภทกลยุทธ์ที่ 3.6 ส่งเสริมและพัฒนาบุคลากรด้านการกีฬาและการท่องเที่ยวกลยุทธ์ที่ 3.7 พัฒนาระบบบริหารจัดการ การกีฬาและการท่องเที่ยวแบบบูรณาการโดยเน้นการมีส่วนร่วมของทุกภาคส่วนกลยุทธ์ที่ 3.8 ส่งเสริม สนับสนุนการสร้างภาพลักษณ์ของจังหวัดอย่างต่อเนื่อง**ยุทธศาสตร์ที่ 4 การบริหารจัดการที่ดี**กลยุทธ์ที่ 4.1 ส่งเสริมสวัสดิการ และการพัฒนาศักยภาพบุคลากรภายในองค์กรกลยุทธ์ที่ 4.2 ส่งเสริมและพัฒนา เครื่องมือ เครื่องใช้ และ สถานที่ปฏิบัติงานกลยุทธ์ที่ 4.3 พัฒนา ปรับปรุงระบบบริหารจัดการองค์กรตามหลักการบริหารจัดการบ้านเมืองที่ดีกลยุทธ์ที่ 4.4 พัฒนาและสร้างระบบการให้การบริการที่ทันสมัย สะดวก รวดเร็วและมีประสิทธิภาพกลยุทธ์ที่ 4.5 พัฒนาส่งเสริมระบบประชาสัมพันธ์การดาเนินงานขององค์กร รองรับการเข้าสู่ประชาคมอาเซียนกลยุทธ์ที่ 4.6 ส่งเสริมกระบวนการติดตามและประเมินผลของหน่วยงานแบบมีส่วนร่วม |
| **ยุทธศาสตร์ที่ 5 พัฒนาโครงสร้างพื้นฐานให้ได้มาตรฐาน**กลยุทธ์ที่ 5.1 ก่อสร้าง บุกเบิก ปรับปรุง บำรุงรักษาทางคมนาคม สะพาน เขื่อน ระบบระบายน้ำ ระบบชลประทานขนาดเล็ก และท่าเทียบเรือกลยุทธ์ที่ 5.2 พัฒนาปรับปรุงระบบจราจร และการขนส่งกลยุทธ์ที่ 5.3 จัดให้มีไฟฟ้าใช้อย่างทั่วถึงกลยุทธ์ที่ 5.4 ก่อสร้าง ปรับปรุงแหล่งน้ำอุปโภค บริโภค และระบบประปากลยุทธ์ที่ 5.5 จัดทำผังเมืองและผังตำบล |
| **ยุทธศาสตร์ที่ 6 จัดการทรัพยากรธรรมชาติและสิ่งแวดล้อมอย่างยั่งยืน**กลยุทธ์ที่ 6.1 คุ้มครอง ดูแล และบำรุงรักษาทรัพยากรธรรมชาติ และสิ่งแวดล้อมอย่างยั่งยืนกลยุทธ์ที่ 6.2 ส่งเสริมและสนับสนุนให้ประชาชนมีจิตสำนึกในการร่วมกันอนุรักษ์ทรัพยากรธรรมชาติ และสิ่งแวดล้อมกลยุทธ์ที่ 6.3 ปรับปรุงภูมิทัศน์ในชุมชนและเมืองกลยุทธ์ที่ 6.4 จัดทำระบบกำจัดขยะและสิ่งปฏิกูลตลอดจนระบบบำบัดน้ำเสียกลยุทธ์ที่ 6.5 ส่งเสริม สนับสนุนการพัฒนาระบบการจัดการและป้องกันภัยพิบัติ |
| **ยุทธศาสตร์ที่ 7 ส่งเสริมการรักษาความมั่นคงและเสริมสร้างสันติสุข**กลยุทธ์ที่ 7.1 ส่งเสริม สนับสนุนกิจกรรมด้านการรักษาความปลอดภัย ในชีวิตและทรัพย์สินของประชาชนกลยุทธ์ที่ 7.2 เสริมสร้างความเข้มแข็งของชุมชนให้มีส่วนร่วมในการรักษาความสงบเรียบร้อยในท้องถิ่นเพื่อให้ เกิดสันติสุขกลยุทธ์ที่ 7.3 ส่งเสริมให้ท้องถิ่นมีความสามารถและมีศักยภาพในการสนับสนุนงานป้องกันและบรรเทาสาธารณภัยตลอดถึงการรักษาความสงบเรียบร้อยในท้องถิ่น |

**2. ยุทธศาสตร์ขององค์ปกครองส่วนท้องถิ่น**

**2.1 วิสัยทัศน์**

 **“ยะรังตำบลแห่งสุขภาวะ การศึกษาคุณภาพ โครงสร้างพื้นฐานได้มาตรฐาน”**

**2.2 ยุทธศาสตร์**

 **ยุทธศาสตร์ที่ 1 พัฒนาและเสริมสร้างความเข้มแข็งของระบบเศรษฐกิจชุมชนและแก้ไขปัญหาความยากจน**

 1.1 ส่งเสริม สนับสนุนการสร้างงานสร้างอาชีพให้กับประชาชนในท้องถิ่นตามแนวทางเศรษฐกิจพอเพียง

 1.2 ส่งเสริมและสนับสนุนอาชีพด้านการเกษตร และปศุสัตว์ ตามแนวทางเกษตรทฤษฎีใหม่

 **1.3** พัฒนามาตรฐานผลิตภัณฑ์และส่งเสริมการตลาดสินค้า OTOP

 **ยุทธศาสตร์ที่ 2 พัฒนาคนและสังคมให้มีคุณภาพ**

 2.1 ส่งเสริม สนับสนุนการจัดการศึกษาทั้งในระบบ และนอกระบบทุกระดับ

2.2 ส่งเสริมและสนับสนุนให้ประชาชนมีส่วนร่วมในการจัดการศึกษา ศาสนา และวัฒนธรรม ที่สอดคล้องตามความต้องการของประชาชน

 2.3 ส่งเสริมสนับสนุนบทบาทสถานศึกษา ศาสนสถานให้เป็นแหล่งเรียนรู้ในชุมชน

 2.4 ส่งเสริมสนับสนุนการพัฒนาเด็ก เยาวชน และประชาชนให้มีคุณธรรมนำความรู้ เกิดภูมิคุ้มกัน

 2.5 ส่งเสริม ทำนุบำรุงศาสนา ศาสนสถาน ศาสนพิธีต่างๆ

 2.6 ส่งเสริมบำรุงรักษาศิลปะ จารีตประเพณี ศิลปวัฒนธรรมอันดีของท้องถิ่นและภูมิปัญญาท้องถิ่น

 2.7 ส่งเสริมและสนับสนุนให้เกิดความเข้มแข็งของชุมชนและสถานบันครอบครัว

 2.8 ส่งเสริมและสนับสนุนการพัฒนาคุณภาพชีวิต และการคุ้มครองเด็ก สตรี เยาวชน ผู้สูงอายุ ผู้พิการ ผู้ด้อยโอกาส และประชาชนทั่วไป

 2.9 ควบคุมและป้องกันการแพร่ระบาดของยาเสพติดตลอดจนถึงการบำบัดฟื้นฟูทั้งทางด้านร่างกายและจิตใจแก่ผู้ติดยาเสพติด

 2.10 ส่งเสริมการป้องกันและการควบคุมโรคติดต่อ

 **ยุทธศาสตร์ที่ 3 พัฒนาการกีฬาและส่งเสริมการท่องเที่ยว**

 3.1 ส่งเสริม สนับสนุน กิจกรรมด้านการกีฬาการออกกำลังกาย และกิจกรรมนันทนาการ

 3.2 ส่งเสริม สนับสนุนการก่อสร้างและปรับปรุงสนามกีฬา

 3.3 ปรับปรุง พัฒนาแหล่งท่องเที่ยวและส่งเสริมกิจกรรมการท่องเที่ยวทุกประเภท

 **ยุทธศาสตร์ที่ 4 การบริหารจัดการที่ดี**

 4.1 ส่งเสริมสวัสดิการ และการพัฒนาศักยภาพบุคลากรภายในองค์กร

 4.2 ส่งเสริมและพัฒนา เครื่องมือ เครื่องใช้ และ สถานที่ปฏิบัติงาน

 4.3 พัฒนา ปรับปรุงระบบบริหารจัดการองค์กรตามหลักการบริหารจัดการบ้านเมืองที่ดี

 4.4 พัฒนาและสร้างระบบการให้การบริการที่ทันสมัย สะดวก รวดเร็วและมีประสิทธิภาพ

 4.5 พัฒนาส่งเสริมระบบประชาสัมพันธ์การดำเนินงานขององค์กร

 **ยุทธศาสตร์ที่ 5 พัฒนาโครงสร้างพื้นฐานให้ได้มาตรฐาน**

5.1 ก่อสร้าง บุกเบิก ปรับปรุง บำรุงรักษาทางคมนาคม สะพาน ระบบระบายน้ำ

5.2 พัฒนาปรับปรุงระบบจราจร

5.3 จัดให้มีไฟฟ้าใช้อย่างทั่วถึง

5.4 ก่อสร้าง ปรับปรุงแหล่งน้ำอุปโภค บริโภค และระบบประปา

 5.5 จัดทำผังเมืองและผังตำบล

 **ยุทธศาสตร์ที่ 6 จัดการทรัพยากรธรรมชาติและสิ่งแวดล้อมอย่างยั่งยืน**

 6.1 คุ้มครอง ดูแล และบำรุงรักษาทรัพยากรธรรมชาติ และสิ่งแวดล้อม

 6.2 ปรับปรุงภูมิทัศน์ในเขต อบต.และในหมู่บ้าน

 6.3 จัดทำระบบกำจัดขยะและสิ่งปฏิกูลตลอดจนระบบบำบัดน้ำเสีย

 6.5 ส่งเสริม สนับสนุนการพัฒนาระบบการจัดการและป้องกันภัยพิบัติ

 **ยุทธศาสตร์ที่ 7 ส่งเสริมการรักษาความมั่นคงและเสริมสร้างสันติสุข**

 7.1 ส่งเสริม สนับสนุนกิจกรรมด้านการรักษาความปลอดภัย ในชีวิตและทรัพย์สินของประชาชน

 7.2 เสริมสร้างความเข้มแข็งของชุมชนให้มีส่วนร่วมในการรักษาความสงบเรียบร้อยในท้องถิ่นเพื่อให้ เกิดสันติสุข

 7.3 ส่งเสริมให้ท้องถิ่นมีความสามารถและมีศักยภาพในการสนับสนุนงานป้องกันและบรรเทาสาธารณภัยตลอดถึงการรักษาความสงบเรียบร้อยในท้องถิ่น

**2.3 เป้าประสงค์**  1) ประชาชนมีศักยภาพในการพัฒนาอาชีพและมีรายได้ที่เพิ่มขึ้น

 2) ยกระคุณภาพชีวิตด้วยการจัดการสวัสดิการสังคม การศึกษา และสาธารณสุขอย่างมีประสิทธิภาพ

 3) ประชาชนทุกกลุ่มทุกวัยให้ความสนใจต้องการออกกำลังกาย เล่นกีฬาเพื่อรักษาสุขภาพ และชุมชนมีส่วนร่วมในการท่องเที่ยว

 4) การบริหารจัดการองค์กรมีประสิทธิภาพภายใต้กระบวนการมีส่วนร่วมและความร่วมมือทุกภาคส่วนในการพัฒนาท้องถิ่น

 5) โครงสร้างพื้นฐาน สาธารณูปโภค สาธารณูปการ ได้มาตรฐานและเพียงพอต่อความต้องการของประชาชน

 6) ประชาชนตระหนักในการใช้ทรัพยากรอย่างคุ้มค่าและรักษาสิ่งแวดล้อมให้สมดุล

 7) ประชาชนมีความปลอดภัยในชีวิตและทรัพย์สิน และเสริมสร้างสันติสุข

 **2.4 ตัวชี้วัด** 1) ร้อยละความพึงพอใจของผู้เข้าร่วมโครงการ/กิจกรรมการอบรมในการส่งเสริมอาชีพ

 2) ร้อยละความพึงพอใจของผู้เข้าร่วมโครงการ/กิจกรรมการอบรม สัมมนาด้านศาสนาและการแก้ปัญหาสังคม

 3) ร้อยละความพึงพอใจของผู้เข้าร่วมโครงการ/กิจกรรมแข่งขันกีฬาและออกกำลังกายเพื่อรักษาสุขภาพ และการท่องเที่ยวขององค์การบริหารส่วนตำบลยะรัง

 4) ร้อยละความพึงพอใจของประชาชนต่อการดำเนินงานในการพัฒนาท้องถิ่น

 5) ร้อยละความพึงพอใจของประชาชนที่ได้รับความสะดวกจากการพัฒนาระบบโครงสร้างพื้นฐานขององค์การบริหารส่วนตำบลยะรัง

 6) ร้อยละความพึงพอใจของประชาชน เยาวชนที่มีความรู้ความเข้าใจในการอนุรักษ์และรักษาสิ่งแวดล้อมแบบยั่งยืน

 7) ร้อยละความพึงพอใจของผู้เข้าร่วมโครงการ/กิจกรรมด้านการรักษาความปลอดภัยในชีวิตและทรัพย์สิน

**2.5 ค่าเป้าหมาย**

1) ประชาชนมีศักยภาพมีรายได้เพียงพอสามารถพึ่งตนเองได้

 2) ประชาชนมีคุณภาพชีวิตที่ดี ยึดมั่นในหลักคำสอนของศาสนา

 3) ประชาชนร่วมกันพัฒนาด้านการกีฬาและการท่องเที่ยวในพื้นที่

 4) การบริหารจัดการองค์กรและการมีส่วนร่วมในการพัฒนาตำบล

 5) การได้รับบริการด้านโครงสร้างพื้นฐานสาธารณูปโภคให้มีความสะดวกทั่วถึง

 6) ดูแลทรัพยากรธรรมชาติและจัดการสิ่งแวดล้อมในท้องถิ่นอย่างยั่งยืน

 7) ประชาชนมีความปลอดภัยในชีวิตและทรัพย์สิน และเสริมสร้างสันติสุข

 **2.6 กลยุทธ์**

1) ส่งเสริมและพัฒนาการประกอบอาชีพของประชาชน

 2) ส่งเสริมและพัฒนาคุณภาพชีวิตการศึกษา ศาสนา วัฒนธรรม และภูมิปัญญาท้องถิ่น

 3) พัฒนาและส่งเสริมด้านการกีฬาและท่องเที่ยวในพื้นที่

 4) พัฒนาระบบการบริหารจัดการองค์กร ส่งเสริมการมีส่วนร่วมในการพัฒนาตำบล

 5) พัฒนาและบำรุงรักษาโครงสร้างพื้นฐาน ระบบสาธารณูปโภค

 6) บำรุง ดูแลทรัพยากรธรรมชาติและจัดการสิ่งแวดล้อม

 7) ดูแลความปลอดภัยในชีวิตและทรัพย์สิน และการเสริมสร้างสันติสุข

 **2.7 แผนงาน**

1) แผนงานบริหารงานงานทั่วไป

 2) แผนงานการรักษาความสงบภายใน

 3) แผนงานการศึกษา

 4) แผนงานสาธารณสุข

 5) แผนงานสังคมสงเคราะห์

 6) แผนงานเคหะและชุมชน

 7) แผนงานสร้างความเข้มแข็งของชุมชน

 8) แผนงานการศาสนาและวัฒนธรรมและนันทนาการ

 9) แผนงานงบกลาง

**2.8 จุดยืนทางยุทธศาสตร์** การจัดทำแผนพัฒนาสี่ปีขององค์การบริหารส่วนตำบลยะรัง เป็นการดำเนินการภายใต้สถานการณ์และความเสี่ยงซึ่งอาจเกิดขึ้นจากการเปลี่ยนแปลงในจังหวัดและภายในประเทศ โดยเฉพาะความเคลื่อนไหวทางการเมืองในระดับประเทศ ที่มีผลกระทบต่อเศรษฐกิจ พลังงาน และการเปลี่ยนแปลงของสภาพภูมิอากาศ ที่เป็นไปอย่างรวดเร็วและส่งผลกระทบอย่างชัดเจนต่อท้องถิ่น ดังนั้น ทิศทางการบริหารจัดการท้องถิ่น จึงมุ่งเน้นภายใต้หลักเศรษฐกิจพอเพียงเพื่อรองรับการเปลี่ยนแปลงดังกล่าว จึงเป็นการใช้จุดแข็งและศักยภาพที่มีอยู่ให้เป็นประโยชน์ต่อการพัฒนาท้องถิ่น เพื่อสร้างความเข็มแข็งอย่างยั่งยืน โดยให้ความสำคัญกับการพัฒนาโครงการสร้างพื้นฐานและระบบสาธารณูปโภค การพัฒนาด้านการศึกษา เศรษฐกิจภายในท้องถิ่น เพื่อเป็นรากฐานในการพัฒนาเสริมสร้างความเข็มแข็งของกลุ่มอาชีพ ภาคการเกษตร ในขณะเดียวกัน จำเป็นต้องเตรียมตัวในการเชื่อมโยงกับระบบเศรษฐกิจในระดับจังหวัด ภูมิภาคและระดับประเทศ การเตรียมความพร้อมก้าวสู่ประชาคมอาเซียนใน การเตรียมความพร้อมด้านโครงสร้างพื้นฐานระบบคมนาคมขนส่งที่ต้องก้าวไปพร้อมยกระดับคุณภาพคน การเสริมสร้างองค์ความรู้ การพัฒนาเทคโนโลยีนวัตกรรมและความคิดสร้างสรรค์ ให้เป็นพลังขับเคลื่อนการพัฒนาเศรษฐกิจและสังคมของท้องถิ่น

 โดย คงยึดหลักการ **“เป็นองค์การบริหารส่วนตำบล ที่ส่งเสริมและพัฒนาอาชีพอย่างยั่งยืนภายใต้หลักปรัชญาเศรษฐกิจพอเพียง”** โดยประยุกต์ใช้แนวคิดดังกล่าวและสร้างความมั่นใจว่าการพัฒนาจะเป็นไปในแนวทางที่ยั่งยืนและสร้างความสุขให้กับคนในท้องถิ่น ทุกภาคส่วน ต้องพิจารณาการเปลี่ยนแปลงทั้งภายในและภายนอกท้องถิ่นอย่างรอบคอบ และวางจุดยืนในกรพัฒนาระยะยาว และควรคำนึงถึงยุทธศาสตร์การพัฒนากลุ่มจังหวัดภาคใต้ชายแดน ที่ควรมุ้งเน้นการคุ้มครองความปลอดภัย การอำนวยความเป็นธรรมเพื่อเสริมสร้างความเชื่อมั่นในอำนาจรัฐ และสร้างภูมคุ้มกันกับกลุ่มเสี่ยงโดยเฉพาะการเยี่ยวยาผู้ที่ได้รับผลกระทบ การเสริมสร้างความมั่นคงด้านอาชีพและรายได้แก่ผู้ที่มีรายได้น้อย ตลอดจนให้ความร่วมมือสนับสนุน ส่งเสริมการดำเนินการตามแผนการทำงานของศูนย์อำนวยการบริหารจังหวัดชายแดนภาคใต้และของกองอำนวยการรักษาความมั่นคงภายในภาค 4 ส่วนหน้า และการมีส่วนร่วมของประชาชนในการดำเนินการของภาครัฐ การสวัสดิการสังคมการพัฒนาการศึกษา วัฒนธรรม และอัตลักษณ์ของท้องถิ่น

 กรอบและแนวคิดการพัฒนาองค์การบริหารส่วนตำบลยะรัง จึงเป็นการดำเนินการเพื่อให้บรรลุวิสัยทัศน์การพัฒนาของท้องถิ่น โดยใช้หลักปรัชญาเศรษฐกิจพอเพียงนำทาง และคำนึงถึงบริบทการเปลี่ยนแปลงที่จะเป็นทั้งโอกาสและข้อจำกัดแนวทางการพัฒนาท้องถิ่นในอนาคต ดังนี้

* **ส่งเสริมและพัฒนาออย่างยั่งยืน**

การพัฒนาและปรับปรุงโครงสร้างพื้นฐาน ไม่ว่าจะเป็นเส้นทางการคมนาคม ประปา ไฟฟ้า และสาธารณูปการสิ่งแวดล้อม และการผังเมือง คือการเตรียมความพร้อม พัฒนาพืชผลทางการเกษตร และการท่องเที่ยวเชิงเกษตรและวัฒนธรรม เนื่องจากในพื้นที่มีความเป็นอัตลักษณ์ เป็นพื้นที่เกษตร ที่มีศักยภาพ สิ่งแวดล้อมที่อุดมสมบูรณ์

* **การส่งเสริมกลุ่มอาชีพต่างๆในตำบล**

เนื่องจากในท้องถิ่นอุดมสมบูรณ์ไปด้วยวัตถุดิบ ซึ่งหากมีการพัฒนา ส่งเสริมอย่างต่อเนื่องก็จะเป็นการสร้างรายได้ที่เพิ่มขึ้นในท้องถิ่นได้การส่งเสริมการพัฒนาคน ตั้งแต่เกิดจนตาย ในทุกเพศทุกวัย การส่งเสริมการดูแลสุขภาพทั้งสุขภาพกายและสุขภาพใจ ปัญญา ประชาชนและผู้ด้อยโอกาสทางสังคมให้ได้รับสวัสดิการจากองค์การบริหารส่วนตำบลและภาครัฐอย่างทันทีและทั่วถึงเป็นธรรม ส่งเสริมประเพณีวัฒนธรรม และอัตลักษณ์ของท้องถิ่นให้กับคนรุ่นใหม่ต่อไป

* **การเตรียมความการเข้าสู่ประชาคมอาเซียน**

 ทั้งในด้านการพัฒนาโครงสร้างพื้นฐานและคมนาคมที่สะดวกต่อการเดินทางและขนส่งสินค้าพืชผลทางการเกษตร การพัฒนาเศรษฐกิจในระดับชุมชน การจัดการทรัพยากรธรรมชาติและสิ่งแวดล้อม โดยเน้นการบริหารจัดการทรัพยากรธรรมชาติโดยการมีส่วนร่วมของประชาชน รวมทั้งต้องมีการควบคุมมาตรฐานการดูแลรักษาฟื้นฟูทรัพยากรธรรมชาติและสิ่งแวดล้อม การพัฒนาคุณภาพชีวิต เตรียมรับมือผลกระทบจากปัญหาสังคมและสาธารณสุขที่อาจะเกิดขึ้นจากการเคลื่อนย้าย แรงงานและนักท่องเที่ยวโดยเสรี อาทิ โรคระบาด ความขัดแย้งทางสังคมและเชื้อชาติ การเฝ้าระวังปัญหาอาชญากรรม ยาเสพติด การค้ามนุษย์ จะต้องการสวัสดิการทางสังคมสำหรับเด็กกลุ่มเสี่ยง และกลุ่มผู้ด้อยโอกาสอย่างมีคุณภาพและทั่วถึง การจัดการศึกษาเน้นการพัฒนามาตรฐานด้านการศึกษา ส่งเสริมการเรียนรู้ภาษาอังกฤษและภาษาเพื่อนบ้านในภูมิภาคอาเซียน พัฒนาและสนับสนุนครูผู้สอนและนำเทคโนโลยีมาใช้ประกอบการเรียนการสอน

* **น้อมรับหลักปรัชญาเศรษฐกิจพอเพียง**

ประเทศไทยน้อมรับปรัชญาเศรษฐกิจพอเพียงไปประยุกต์ใช้ในภาคีการพัฒนากระจายไปทุกภาคส่วน การใช้หลักปรัชญานำทางในการขับเคลื่อนนโยบายของผู้บริหารและกระแสการบริหารงานตามหลัก ธรรมาภิบาล เน้นการนำเกษตรทฤษฎีใหม่ตามแนวพระราชดำริไปประยุกต์ใช้เพื่อเพิ่มรายได้และลดรายจ่ายของครัวเรือน เน้นการมีส่วนร่วมของชุมชน การพึ่งตนเอง พัฒนานวัตกรรมและคุณภาพชีวิตผ่านกระบวนการจัดทำแผนชุมชน สร้างแผนชุมชนที่มีคุณภาพ เป็นชุมชนที่เข้มแข็ง ส่งเสริมให้ประชาชนรู้จักแลเข้าใจหลักปรัชญาเศรษฐกิจพอเพียง สร้างกระแสการประชาสัมพันธ์ในสื่อรูปแบบต่างๆ เพื่อสร้างความเข้าใจหลักความพอประมาณ การมี ภูมิคุ้มกัน และเงื่อนไขมีความรู้ การมีคุณธรรม และความมีเหตุผลในการดำเนินชีวิต

 **2.9 ความเชื่อมโยงของยุทธศาสตร์ในภาพรวม**

 ความเชื่อมโยงของยุทธศาสตร์การพัฒนาองค์การบริหารส่วนตำบลยะรังในภาพรวม นั้น มีความว่าสอดคล้องกับแผนยุทธศาสตร์การพัฒนาจังหวัดปัตตานี ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดปัตตานี และยุทธศาสตร์ได้ตอบสนองวิสัยทัศน์ที่ว่า **“ยะรังตำบลแห่งสุขภาวะ การศึกษาคุณภาพ โครงสร้างพื้นฐานได้มาตรฐาน”**

**3.การวิเคราะห์เพื่อพัฒนาท้องถิ่น**

 **3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น** ในการจัดทำแผนพัฒนาท้องถิ่นสี่ปีขององค์การบริหารส่วนตำบลยะรัง ได้ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา ซึ่งมีรายละเอียดดังนี้

|  |  |
| --- | --- |
| จุดแข็ง (Strength = S) | จุดอ่อน (Weakness = W) |
| 1.มีความหลากหลายทางวัฒนธรรม ประเพณี และความเป็นอัตลักษณ์ของท้องถิ่น2.มีนโยบายรัฐบาล นโยบายกลุ่มจังหวัดชายแดนภาคใต้ ศูนย์อำนวยการบริหารจังหวัดชาย แดนภาคใต้ (ศอ.บต) วิสัยทัศน์จังหวัดปัตตานี และกรอบยุทธศาสตร์การพัฒนา อปท.ในเขตจังหวัดครอบคลุมการพัฒนาในด้านต่าง ๆ3.ผู้นำชุมชนที่เข้มแข็งมีความสามัคคี ได้รับความร่วมมือในการบริหารองค์กรและพัฒนาพื้นที่4.เป็นประตูสู่ประเทศมาเลเซีย5.พื้นที่ส่วนใหญ่เป็นที่ราบ เหมาะแก่ทำการเกษตรเช่น ปลูกข้าว ยางพารา ผลไม้อื่นๆ6.ประชาชนมีส่วนร่วมในกระบวนการพัฒนาท้องถิ่น | 1.ปัญหาความไม่สงบในพื้นที่ ทำให้ประชาชนไม่ความได้รับความปลอดภัยในชีวิตและทรัพย์สิน2.อาชีพหลักคือเกษตรกรรม ราคาผลผลิตไม่แน่นอน3.ผู้ประกอบการในตำบลมีความสามารถแต่ขาดความรู้ทางวิชาการ ทำให้อ่อนแอเมื่อมีการแข่งขัน4.เกษตรกรขาดการพัฒนาระบบการผลิต การแปรรูป การตลาด และการเพิ่มมูลค่าการผลิต5.ประชาชนมีอาชีพเกษตรเชิงเดี่ยว ถูกกดราคาจากพ่อค้าคนกลาง ขาดการรวมกลุ่มทางการเกษตร ไม่มีตลาดกลางรับซื้อสินค้าในราคาที่เป็นธรรม6.มีน้ำเพื่อการเกษตรไม่เพียงพอต่อการประกอบอาชีพเกษตรกรรมในพื้นที่ 7.เครื่องมือเครื่องใช้ อุปกรณ์ต่างๆยังไม่เพียงพอต่อการปฏิบัติงาน |

|  |  |
| --- | --- |
| จุดแข็ง (Strength = S) | จุดอ่อน (Weakness = W) |
| 7.มีเส้นทางสัญจรไปมาสะดวกอยู่ห่างจากตัวอำเภอไม่มาก8.องค์การบริหารส่วนตำบลมีศักยภาพเพียงพอที่รองรับการบริการสาธารณะและแก้ไขปัญหาความเดือดร้อนของประชาชน9.มีการประสานความร่วมมือระหว่างองค์การบริหารส่วนตำบลและส่วนราชการในพื้นที่10.มีโรงเรียนประถมศึกษา 3 แห่ง สามารถรองรับการเรียนของเด็กนักเรียนได้อย่างเพียงพอ | 8.สถานที่และอาคารที่ทำการคับแคบไม่เพียงพอ |

**๓.๒ การประเมินสถานการณ์สภาพแวดล้อมภายนอกที่เกี่ยวข้อง**

|  |  |
| --- | --- |
| โอกาส (Opportunity = O) | อุปสรรค (Threat = T) |
| 1.นโยบายรัฐบาล นโยบายกลุ่มจังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้ (ศอ.บต) วิสัยทัศน์จังหวัดปัตตานี และกรอบยุทธศาสตร์การพัฒนา อปท.ในเขตจังหวัด ที่มีอยู่ทำให้เอื้อต่อการพัฒนาท้องถิ่นในระดับหนึ่ง2.ความพิเศษเรื่องความหลากหลายทางวัฒนธรรมแบบพหุนิยม สามารถเป็นจุดเรียกนักท่องเที่ยวให้เข้ามาท่องเที่ยวได้ถ้าสามารถแก้ไขเรื่องความไม่สงบเรียบร้อยในพื้นที่ได้3.การเป็นประตูสู่ประเทศมาเลเซีย ทำให้สามารถพัฒนาเป็นพื้นที่เศรษฐกิจได้ 4.สามารถพัฒนาให้กลายเป็นสถานที่ท่องเที่ยวที่สำคัญในระดับจังหวัดได้ เพราะมีแหล่งท่องเที่ยวและโบราณสถานที่สำคัญหลายแห่งที่ควรค่าแก่การอนุรักษ์ไว้5.มีทุนทางสังคมที่สำคัญ คือ ทรัพยากรมนุษย์ ที่ส่วนใหญ่นับถือศาสนาอิสลาม ทำให้เป็นศูนย์กลางอิสลามศึกษา6.การพัฒนาของเทคโนโลยีโทรคมนาคมในด้านต่างๆ 7.การกระจายอำนาจสู่องค์กรปกครองส่วนท้องถิ่นเป็นโอกาสในการพัฒนาตำบลโดยรวม | 1.จากเหตุการณ์ความไม่สงบในพื้นที่ สามจังหวัดชายแดนภาคใต้ ส่งผลกระทบสภาพความเป็นอยู่ การประกอบอาชีพของประชาชนในพื้นที่ รวมทั้งขวัญและกำลังใจในการปฏิบัติหน้าที่ของหน่วยงานต่าง ๆ2.นโยบายรัฐบาล นโยบายกลุ่มจังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้ (ศอ.บต) และวิสัยทัศน์จังหวัดปัตตานี ถึงแม้จะสอดคล้องกัน แต่ยังมีเหตุการณ์ความไม่สงบเรียบร้อยในพื้นที่สามจังหวัดชายแดนภาคใต้ ทำให้แนวทางที่ตั้งเป้าหมายไว้ไม่ประสบผลสำเร็จเท่าที่ควร3.กระแสโลกาภิวัฒน์ การใช้เทคโนโลยีสมัยใหม่ วัฒนธรรมต่างชาติ การบริโภคนิยม มีผลกระทบต่อสังคมและวัฒนธรรมท้องถิ่น4.ราคาผลผลิตทางการเกษตรไม่คงที่เพราะขึ้นอยู่กับกลไกราคาของตลาด5.การเกิดภัยธรรมชาติส่งผลกระทบต่อการประกอบอาชีพ โดยเฉพาะอย่างยิ่งอาชีพภาคเกษตรกรรม6.ค่าครองชีพที่สูงขึ้น ในขณะที่รายได้ลดลง ทำให้ประชาชนต้องรับภาระ |